13ος Λαϊκός Αγώνας Δρόμου 5χλμ «Άγιος Αρτέμιος»
& παράλληλος Παιδικός Αγώνας 800μ
Κυριακή 29 Νοεμβρίου 2026, ώρα 10:30

Η Τοπική Διοίκηση Ακαρνανίας της Διεθνούς Ένωσης Αστυνομικών, σε συνεργασία με τον δήμο Αγρινίου προκηρύσσουν τον 13ο Λαϊκό Αγώνα Δρόμου 5χλμ «Άγιος Αρτέμιος», την Κυριακή 29 Νοεμβρίου 2026, στο πλαίσιο των δράσεών της για την ανάπτυξη του φιλαθλητικού πνεύματος και την ενίσχυση των κοινωνικών σχέσεων μεταξύ των αστυνομικών και της κοινωνίας. 
Παράλληλα με τον Λαϊκό Αγώνα Δρόμου των 5km, θα διεξαχθεί:
• Αγώνας 800m για παιδιά σχολικής ηλικίας.
Σας περιμένουμε να τρέξετε, να χαρείτε και να ενημερωθείτε για την Αστυνομία και τον ρόλο της ως συνδετικό κρίκο της κοινωνίας, απ’ τους ίδιους τους αστυνομικούς. Προς τούτο θα υπάρχει ξενάγηση των μαθητών που θα συμμετέχουν στον παιδικό αγώνα στους χώρους του Αστυνομικού Μεγάρου. Για τους μικρούς μας φίλους που θα συμμετέχουν στην ξενάγηση θα κληρωθούν και δώρα έκπληξη.
Αναλυτικές Πληροφορίες για τους αγώνες:
Οι αριθμοί συμμετοχής θα δοθούν από την Γραμματεία των Αγώνων, που θα λειτουργήσει την Κυριακή 29 Νοεμβρίου ώρες 09:00 έως 10:15 στο σημείο εκκίνησης. 
Για την ολοκλήρωση του Λαϊκού Αγώνα Δρόμου των 5km, έχει καθοριστεί χρονικό όριο μιας ώρας. Εάν κάποιος δρομέας δεν ολοκληρώσει τον αγώνα μέσα σε αυτό το χρονικό διάστημα, τότε πρέπει να σταματήσει ή να συνεχίσει προς τον τερματισμό με δική του ευθύνη.

1. Αφετηρία - Τερματισμός: 
Η εκκίνηση και ο τερματισμός θα γίνουν στην είσοδο του Αστυνομικού Μεγάρου της Διεύθυνσης Αστυνομίας Ακαρνανίας, επί της οδού Κυριαζή.

2. Αποστάσεις Αγώνων
• Λαϊκός Αγώνας δρόμου: 5km
• Παιδικός αγώνας: 800m



3. Περιγραφή διαδρομών
Η αγωνιστική διαδρομή του Λαϊκού Αγώνα Δρόμου 5km, είναι εξ’ ολοκλήρου ασφάλτινη με μικρή υψομετρική διαφορά. Η διαδρομή θα κινηθεί εντός της πόλης του Αγρινίου και θα υπάρχει σήμανση σε όλα τα σημεία της. Ομοίως ο Αγώνας των παιδιών θα διεξαχθεί σε ασφαλτοστρωμένο δρόμο με ελάχιστη υψομετρική διαφορά πέριξ του αστυνομικού μεγάρου.
Για τον Λαϊκό Αγώνα Δρόμου 5km η διαδρομή ξεκινάει απ’ την είσοδο του Αστυνομικού Μεγάρου και κινείται δεξιά προς την υπόγεια γέφυρα της Ε.Ο Αγρινίου Μεσολογγίου. Στην συνέχεια μέσω της οδού Δημάδη φτάνει στην οδό Χαριλάου Τρικούπη και στρίβει αριστερά στην Αγίου Γεωργίου. Συνεχίζει μέχρι την διασταύρωση της Γοργοποτάμου με Παναγοπούλου όπου στρίβει αριστερά. Συνεχίζει μέχρι την οδό Χαριλάου Τρικούπη όπου στρίβει δεξιά και ανεβαίνει μέχρι την πλατεία Δημοκρατίας. Συνεχίζει στην οδό Παπαστράτου μέχρι το τέρμα της και στρίβει αριστερά στην οδό Ελ. Βενιζέλου. Στην διασταύρωσή της με την οδό Ηρώων Πολυτεχνείου στρίβει ξανά αριστερά και συνεχίζει μέχρι την πλατεία Χατζοπούλου. Συνεχίζει στην οδό Δαγκλή και στην συνέχεια στην οδό Δεληγιώργη, Καλλέργη και στην διασταύρωση με την οδό Δημάδη στρίβει δεξιά και ακολουθεί την πορεία κάτω απ’ την υπόγεια γέφυρα της Εθνικής οδού μέχρι το Αστυνομικό Μέγαρο. Για να δείτε το διαδραστικό χάρτη της διαδρομής του αγώνα των 5kmπατήστε ΕΔΩ
Για τον παιδικό αγώνα 800m η αφετηρία θα είναι η είσοδος του Αστυνομικού Μεγάρου. Στην συνέχεια θα κατευθυνθούν στον παράδρομο της Εθνικής Οδού όπου θα τον ακολουθήσουν μέχρι το ύψος της υπόγειας γέφυρας. Στην συνέχεια θα κινηθούν δεξιά μέχρι την είσοδο του Αστυνομικού Μεγάρου όπου θα τερματίσουν.Για να δείτε το διαδραστικό χάρτη της διαδρομής του αγώνα των 800mπατήστε ΕΔΩ


 4. Σταθμοί Ανεφοδιασμού
Θα υπάρχει σταθμός ανεφοδιασμού στο 2,5km. της διαδρομής όπου θα παρέχεται νερό. Επίσης, θα προσφερθεί μικρογεύμα στο σημείο του τερματισμού. 

5. Υγειονομική Κάλυψη 
Υγειονομική κάλυψη θα υπάρχει σε όλο το εύρος των διαδρομών των αγώνων με την παρουσία εθελοντή Ιατρού. 
Σε κάθε περίπτωση, όλοι οι αγωνιζόμενοι συμμετέχουν αποκλειστικά με δική τους ευθύνη και οι διοργανωτές δεν φέρουν καμία ευθύνη για προβλήματα υγείας που ενδεχομένως προκύψουν κατά τη διάρκεια ή λόγω του αγώνα.
Συστήνεται στους συμμετέχοντες να έχουν υποβληθεί πρόσφατα σε ιατρική εξέταση και καρδιολογικό έλεγχο. Από τους διοργανωτές δε θα ζητηθούν ιατρικές βεβαιώσεις.

6. Δικαίωμα Συμμετοχής
Δικαίωμα συμμετοχής στον Λαϊκό Αγώνα δρόμου 5km έχουν όσοι έχουν συμπληρώσει το 12ο έτος της ηλικίας τους (γεννημένοι από το 2014 και νωρίτερα).
Δικαίωμα συμμετοχής στον παιδικό αγώνα δρόμου 800m έχουν οι μαθητές δημοτικών σχολείων με έτος γέννησης έως και το έτος 2014.
Για την συμμετοχή ανηλίκων (<18 ετών) σε οποιοδήποτε αγώνα θα ζητηθεί ΥΠΕΥΘΥΝΗ ΔΗΛΩΣΗ/ΣΥΓΚΑΤΑΘΕΣΗ από τον γονέα. Οι υπεύθυνες δηλώσεις θα παραληφθούν από την γραμματεία με την παράδοση των αριθμών συμμετοχής. Για ομαδικές συμμετοχές μαθητών από συλλόγους ή από σχολεία, δύναται να συγκεντρωθούν οι δηλώσεις των γονέων μέσω των γυμναστών ή των προπονητών τους και να κατατεθούν στην γραμματεία της τοπικής μας διοίκησης.

7. Κατηγορίες βραβεύσεων για τον Λαϊκό Αγώνα Δρόμου 5km

Γενικές βραβεύσεις
Α) Γενική Ανδρών: 3 πρώτοι
Β) Γενική Γυναικών: 3 πρώτοι
Ειδικές βραβεύσεις
Α) 1ος Άνδρας αστυνομικός.
Β) 1η Γυναίκα αστυνομικός
Γ) Τρία πρώτα αγόρια  Παιδικού Αγώνα.
Δ) Τρία πρώτα κορίτσια Παιδικού Αγώνα
Οι βραβευθέντες στις γενικές κατηγορίες δεν θα συμμετέχουν στις ειδικές βραβεύσεις, για ότι δεν προβλέπεται στην προκήρυξη αποφασίζει η οργανωτική επιτροπή. 
Μετάλλια θα απονεμηθούν σε όλους τους δρομείς και τα παιδιά που θα τερματίσουν.



8. Αντίτιμο Συμμετοχής
Η συμμετοχή και στους δύο αγώνες είναι δωρεάν.

9. Χρόνος - Τρόπος εγγραφής 
• Ημερομηνία έναρξης εγγραφών: Πέμπτη 22  Οκτωβρίου 2026. 
• Ημερομηνία λήξης εγγραφών: Παρασκευή 27 Νοεμβρίου 2026.
• Για να δηλώσετε συμμετοχή σε ένα από τα δρομικά αγωνίσματα πατήστε ΕΔΩ
Ή σκανάρεται τον παρακάτω QR κωδικό

• Περιορισμένες εγγραφές θα γίνουν και την ημέρα των αγώνων στην γραμματεία από 09:00 έως 10:15 
ΠΡΟΣΟΧΗ: Ομαδικές για συμμετοχές σχολείων και ακαδημιών στον παιδικό αγώνα,  δύναται να  κατατίθενται έντυπες δηλώσεις συμμετοχής υπογεγραμμένες από τους γονείς στην γραμματεία της τοπικής μας διοίκησης, στο Αστυνομικό Μέγαρο Αγρινίου. 
•  Γραμματεία Τ.Δ. Ακαρνανίας  6906212757  ώρες γραφείου
• Οι Λατινικοί Χαρακτήρες δεν γίνονται αποδεκτοί.
• Δεν θα πραγματοποιηθούν εγγραφές για ΑΘΛΗΤΕΣ που θα έρχονται εκπρόθεσμα.

10. Πρόγραμμα Αγώνων
• Κυριακή 29 Νοεμβρίου 2026
· 09:00 -10:15 Παραλαβή αριθμών  στην Είσοδο της Διεύθυνσης Αστυνομίας Ακαρνανίας.
· 10:15 - 10:30 Προετοιμασία, προθέρμανση αθλητών
· 10:30 Εκκίνηση Παιδικού αγώνα δρόμου 800m
· 10:45 Εκκίνηση Λαϊκού Αγώνα Δρόμου 5km
· 12:00 Απονομές

11. Επικοινωνία
• E-mail επικοινωνίας: i.p.a.akarnanias@gmail.com
• Τηλέφωνα Επικοινωνίας: Ώρες γραφείου.
• ΤΑΜΠΑΚΕΛΗΣ Δημοσθένης  τηλ. 6906212757
• ΑΥΔΗΣ Παναγιώτης  τηλ. 6983455109

